
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 717 

~ 18 Αυγούοτου 1995 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταβολή έκτακτης οικονομικής ενίσχυσης στο Εργα¬ 
τικό Κέντρο Πύργου. 1 

Ίδρυοη προσωποπαγών θέσεων στο ΥΠ.ΠΟ. για επα- 
ναπρόσληψη υπαλλήλων του καταργηθέντος 

Ν.Π.Δ.Δ. Ε.θ. 2 

Παράταση θητείας μελών Δ.Σ./Ι.Ε.Φ. 3 

Τροποποίηση της 3/1981 (ΦΕΚ 20/Β/19.1.1981) Πυ¬ 
ροσβεστικής Διάταξης «περί λήψεως βασικών μέ¬ 
τρων Πυροπροστασίας εις αίθουσας συγκεντρώ- 

σεως κοινού». 4 

Διορισμός Γενικού Διευθυντού ΕΥΔΑΠ. 5 

Μέτρα περιορισμού κυκλοφορίας οχημάτων στο κέ¬ 
ντρο της Αθήνας.. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 507 20 (1) 

Καταβολή έκτακτης οικονομικής ενίσχυσης στο Εργατικό 
Κέντρο Πύργου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων, υνιει- 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Τις αριθ. 50262/17.3.1995 και 50261/20.3.1995 
αποφάσεις του Υφυπουργού Εργασίας. 

3. Την αριθ. 26/18.7.1995 απόφαση του Δ.Σ. του 
Ο.Ε.Ε. 

4. Την εγγραφή πίστωσης στον ΚΑΕ 2522 Α του Προϋ¬ 
πολογισμού του Ο.Ε.Ε για την προκαλούμενη δαπάνη 
(άρθ. 27 Ν. 2081/1992 και άρθρο 29Α Ν. 1558/1985), 
αποφασίζουμε: 

Εγκρίνουμε σύμφωνα με τις διατάξεις του άρθρου 5 
παρ. 1 και 2 του Ν. 2224/1995 την χορήγηση έκτακτης οι¬ 
κονομικής ενίσχυσης στο Εργατικό Κέντρο Πύργου ποσού 
3.000.000 δρχ. προκειμένου να αντιμετωπίσει λειτουρ¬ 
γικά έξοδα που δημιουργήθρκαν μετά τους σεισμούς του 
έτους 1993. 


Η δαπάνη αυτή θα βαρύνει τον ΚΑΕ 2522Α του Προϋπο¬ 
λογισμού του Οργανισμού Εργατικής Εστίας. 

Η απόφαση αυτή να κοινοποιηθεί και δημοσιευθεί στην 
Εφημερίδα της Κυβερνήσεως. 

Αθήνα, 10 Αύγουστου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
- +- 

Αριθ. ΥΠΠΟ/ΔΙΟΙΚ/Β/38792 (2) 

Ίδρυση προσωποπαγών θέσεων στο ΥΠ.ΠΟ. για επανα- 
πρόσληψη υπαλλήλων του καταργηθέντος Ν.Π.Δ.Δ. 
Ε.θ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης», 

2 Τις διατάξεις του Π.Δ. 611 /77 «περί κωδικοποιήσεως 
εις ενιαίον κείμενον, υπό τίτλον “Υπαλληλικός Κώδιξ" των 
ισχυουσών διατάξεων των αναφερομένων εις την κατά- 
στασιν των υπαλλήλων του Δημοσίου και των Ν.Π.Δ.Δ.». 

3. Τα άρθρο 27 του Ν, 2081 /92 και το γεγονός ότι από 
την απόφαση αυτή προκαλεϊται δαπάνη σε βάρος του 
τακτικού προϋπολογισμού του ΥΠ.ΠΟ. το ύψος της 
οποίας θα ανέλθει στο ποσό των 25.000.000 εκατ. δρχ. 
και έχει προβλεφθεί στον προϋπολογισμό του ΥΠΠΟ (ΚΑΕ 
0211,0311 κλπ). 

4. Τις διατάξεις του άρθρου 4 παρ. 3 περ. θ' του Ν. 
2273/94. 

5. Την αριθ. ΔΙΠ1ΔΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης «Επαναπρόσ- 
ληψη απολυθέντων (άρθρο 25 του Ν. 2190/94)». 

6. Την αριθ. 24084/5.8.94 κοινή απόφαση των Υπουρ¬ 
γών Προεδρίας της Κυβέρνησης, Οικονομικών και Πολιτι¬ 
σμού, με την οποία καθορίστηκε ο αριθμός των επανα¬ 
προσλαμβανόμενων υπαλλήλων κατά ειδικότητα, για κά¬ 
λυψη παγίων και διαρκών αναγκών του Εθνικού θεάτρου. 

7. Την αριθ. 15834/28.3.1995 κοινή απόφαση των 
Υπουργών Οικονομικών και Πολιτισμού που δημοσιεύ- 
θηκε στο ΦΕΚ 267/Β/7.4.95 και αφορά οτον καθορισμό 
αριθμού επαναπροσλαμβανόμενων στο ΥΠ.ΠΟ., τέως 
υπαλλήλων του καταργηθέντος Ν.Π.Δ.Δ. “Εθνικό θέα- 

8. Το αριθ. 2043123/18.7.1995 έγγραφο του Γενικού 
Λογιστηρίου του Κράτους το οποίο αφορά στην εγγραφή 
προβλέψεων δέκα (10) θέσεων επαναπροσλαμβανομέ- 
νων στο ΥΠ.ΠΟ. μονίμου προσωπικού και έντεκα (11) θέ¬ 
σεων επαναπροσλαμβανομένων στο ΥΠ.ΠΟ., προσωπι¬ 
κού με σύμβαση εργασίας ιδιωτικού δικαίου αορίστου χρό¬ 
νου του καταργηθέντος Ν.Π.Δ,Δ. Εθνικό θέατρο”. 

9. Το άρθρο 3 του αριθ. 236/7.7.94 πράξης του Υπουρ¬ 
γικού Συμβουλίου «Έγκριση διορισμών και προσλήψεων 
στο Δημόσιο Τομέα από 1.8.1994 έως 31.7.1995, όπως 
τροποποιήθηκε με την αριθ. 193/20.4.1995 Π.Υ.Σ., της 
οποίας η ισχύς παρατάθηκε με την Π.Υ.Σ. 276/ 
28.7.1995. 

10. Τις απαιτήσεις και τα λοιπά δικαιολογητικά που υπέ¬ 
βαλαν οι τέως υπάλληλοι του καταργηθέντος Ν.Π.Δ,Δ. 
"Εθνικό θέατρο” για το διορισμό τους σε συνιστώμενες 
προσωποπαγείς θέσεις μονίμου ή με σύμβαση εργασίας 
ιδιωτικού δικαίου αορίστου χρόνου προσωπικού του 
ΥΠ.ΠΟ., σύμφωνα με τις διατάξεις του άρθρου 25 του Ν. 
2190/1994, αποφασίζουμε 

Ιδρύουμε στο Υπουργείο Πολιτισμού τις κατωτέρω κατά 
κλάδο και ειδικότητα προσωποπαγείς θέσεις μονίμου και 
με σύμβαση εργασίας ιδιωτικού δικαίου αορίστου χρόνου 
προσωπικού, κατ’ εφαρμογή των διατάξεων του άρθρου 
25 του Ν. 2190/1994 και του άρθρου 4 παρ. 3, περίπτωση 
θ' του Ν. 2273/1994, ως εξής: 

Μόνιμοι 

1. Τρεις (3) θέσεις του κλάδου ΔΕΙ Διοικητικού με Μ.Κ. 
24ο. 

2. Μία (1) θέση του κλάδου ΔΕ20 Εργατοτεχνιτών (ειδι¬ 
κότητας ξυλουργών) με Μ.Κ. 24ο. 

3. Μία (1) θέση του κλάδου ΔΕ (ματιοφυλάκων - Ενδυ- 
τριών (ειδικότητας Ενδυτριών) με Μ.Κ. 24ο. 

4. Δύο (2) θέσεις του κλάδου ΥΕ2 Φυλάκων με Μ Κ 
28ο. 

5. Μία (1) θέση του κλάδου ΥΕ4 Εργατών γεν. καθηκό¬ 
ντων με Μ.Κ. 28ο. 

6. Δύο (2) θέσεις του κλάδου ΥΕ7 Καθαριστριών με 
Μ.Κ. 28ο. 

Με σύμβαση εργασίας ιδιωτικού δικαίου αορίστου χρό¬ 
νου 

1. Μία (1) θέση ειδικότητας μηχανικού σκηνής. 

2. Μία (1) θέση ειδικότητας υπαλλήλου γεν. καθηκό¬ 
ντων. 

3. Μία (1) θέση ειδικότητας ηχητικού. 

4. Μία (1) θέση ειδικότητας κομμωτή. 

5. Μία (1) θέση ειδικότητας τεχνίτη σκηνογράφου. 

6. Μία (1) θέση ειδικότητας κατασκευάστριας ειδών 
φροντιστηρίου. 

7. Τρεις (3) θέσεις ειδικότητας ταξιθετριών. 

8. Δύο (2) θέσεις ειδικότητας ραπτριών. 

Οι ανωτέρω θέσεις θα καταργηθούν όταν για οποιονδή- 
ποτε λόγο κενωθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 


Αριθ. 24491 (3) 

Παράταση θητείας μελών Δ.Σ./Σ.Ε.Φ. 

Ο ΥΠΟΥΡΓΟΙ ΠΟΛΙΤΙΣΜΟΥ 
Σύμφωνα με τις διατάξεις: 

1. Του Ν. 397/68 «Περίεπανασυστάσεως της Γ.Γ.Α. και 
των αρμοδιοτήτων αυτής». 

2. Του Ν. 1558/85 «Κυβέρνηση και κυβερνητικά όρ¬ 
γανα». 

3. Του Ν. 1828/69 «Αναμόρφωση φορολογίας εισοδή¬ 
ματος και άλλες διατάξεις», άρθρο 40. 

4. Την υπ' αριθ. 24689/31.8.1990 απόφαση του 
Υπουργού Προεδρίας Κυβερνήσεως και της Υφυπουργού 
Πολιτισμού «Διεύρυνση μελών Δ.Σ.». 

5. Την υπ, αριθ. 39056/18.11.1993 απόφαση του Υφυ¬ 
πουργού Πολιτισμού, όπως τροποποιήθηκε μεταγενέ¬ 
στερα περί «Διορισμού Δ.Σ./Σ.Ε.Φ.». 

6. Την υπ* αριθ. 54567/22.10.1993 (ΦΕΚ 830/Β/ 
22.10.1993) κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γ. Λιάνη», αποφασίζουμε: 

1. Παρατείνουμε την θητεία των μελών του Δ.Σ. του 
Σταδίου Ειρήνης και Φιλίας έως τις 30.8.1995. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού, 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Αθήνα, 9 Αυγούοτου 1995 

Ο ΥΦΥΠΟΥΡΓΟΣ 

Γ. ΛΙΑΝΗΣ 
-♦- 

Αριθ. 28240 Φ, 701.2 ( 4 ) 

Τροποποίηση της 3/1981 (ΦΕΚ 20/Β/19.1.1981) Πυρο¬ 
σβεστικής Διάταξης «περί λήψεως βασικών μέτρων 
Πυροπροστασίας εις αίθουσας συγκεντρώσεως κοι¬ 
νού». 

ΠΥΡΟΣΒΕΣΤΙΚΗ ΔΙΑΤΑΞΗ υπ’ αριθ. 3γ 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Αθήνα, σήμερα στις 31 του μήνα Ιουλίου του έτους 
1995, ημέρα της εβδομάδας Δευτέρα ο Αρχηγός του Πυ¬ 
ροσβεστικού Σώματος Νικόλαος Αλεβιζάκης αφού λά¬ 
βαμε υπόψη τις διατάξεις του άρθρου 1 του Ν. 616/1977 
«Περί εκδόσεως Πυροσβεστικών Διατάξεων» και την 3/ 
1981 (ΦΕΚ 20/Β/19.1.1981) Πυροσβεστική Διάταξη 
«Περί λήψεως βασικών μέτρων πυροπροστασίας εις αί¬ 
θουσας συγκεντρώσεως κοινού», όπως αυτή τροποποιή¬ 
θηκε και συμπληρώθηκε με τις υπ* αριθ. 3α/1981 (ΦΕΚ 
538/Β/11.9.1981) και 3β/1983 (ΦΕΚ 457/Β/8.8.1983) 
όμοιες καθορίζουμε: 

Αρθρο μόνο 

Οι διατάξεις της 3/1981 Πυροσβεστικής Διάταξης «περί 
λήψεως βασικών μέτρων πυροπροστασίας εις αίθουσας 
συγκεντρώσεως κοινού» (Β' 20) τροποποιούνται αντικαθί¬ 
στανται και συμπληρώνονται ως εξής: 

1. Το άρθρο 1 αντικαθίσταται ως εξής: 

Άρθρο 1 

Αίθουσες συγκέντρωσης κοινού 

1. Στις αίθουσες συγκέντρωσης κοινού περιλαμβάνο¬ 
νται κτίρια ή τμήματα κτιρίων, υπαίθριοι ή ημιυπαίθριοι χώ¬ 
ροι κτιρίων και οικοπέδων στα οποία συγκεντρώνεται 
κοινό για κοινωνικές, οικονομικές, πολιτιστικές, θρησκευ¬ 
τικές, ψυχαγωγικές, επιστημονικές και αθλητικές εκδη¬ 
λώσεις και δραστηριότητες καθώς και για την αναμονή συ¬ 
γκοινωνιακών μέσων, όπως συνεδριακά κέντρα, αίθουσες 
διαλέξεων, συναυλιών, δικαστηρίων, συμβουλίων, αμφι¬ 
θέατρα και μεγάλες αίθουσες διδασκαλίας, ναοί, χώροι 
εκθέσεων, μουσεία, χώροι αναμονής συγκοινωνιακών μέ¬ 
σων, αίθουσες γυμναστικής, άθλησης, χορού, εντευκτή¬ 
ρια, εστιατόρια, ζαχαροπλαστεία, καφενεία, κέντρα δια¬ 
σκέδασης, λέσχες, μπαρ. 

2. Σε κτίρια των οποίων τμήμα ή τμήματα χρησιμοποιού¬ 
νται ως αίθουσες συγκέντρωσης κοινού, η παρούσα Πυρο¬ 
σβεστική Διάταξη έχει εφαρμογή μόνο σε αυτά. 

3. Σε βιομηχανικές εγκαταστάσεις που υφίστανται χώ¬ 
ροι εστίασης και αναψυχής για χρήση από τους εργαζόμε¬ 
νους σ' αυτές, όπως εστιατόρια, αναψυκτήρια δεν έχουν 
εφαρμογή οι διατάξεις της παρούσας. Οι χώροι αυτοί θα 
καλύπτονται από τα μέτρα και μέσα πυροπροστασίας που 
προβλέπονται για τις βιομηχανικές εγκαταστάσεις. 

4. Ιδιοκτήτες, μισθωτές ή με οποιονδήποτε τρόπο εκμε¬ 
ταλλευόμενοι τη χρήση αιθουσών συγκέντρωσης κοινού, 
που εμπίπτουν στις διατάξεις της παρούσας Πυροσβεστι¬ 
κής Διάταξης υποχρεούνται να εξασφαλίζουν την αποτε¬ 
λεσματική προστασία του προσωπικού και του κοινού κατά 
των κινδύνων της πυρκαγιάς και άλλων κινδύνων, σύμ¬ 
φωνα με τη Διάταξη αυτή. 

5. Οι διατάξεις της παρούσας Πυροσβεστικής Διάταξης 
δεν έχουν εφαρμογή σε χώρους συγκέντρωσης κοινού 
που υπάγονται στις διατάξεις των Α.Ν 445/1937 και 446/ 
1937, όπως αυτές συμπληρώθηκαν μεταγενέστερα με το 
Β.Δ. 15/17.5.1956. 

2. Το άρθρο 2 αντικαθίσταται ως εξής: 

Άρθρο 2 

Κατηγορίες αιθουσών συγκέντρωσης κοινού 

Οι αίθουσες συγκέντρωσης κοινού, ανάλογα με τη χω¬ 
ρητικότητα ατόμων, κατατάσσονται στις εξής κατηγο¬ 
ρίες: 

α. ΚΑΤΗΓΟΡΙΑ «Α» χωρητικότητας μέχρι 200 άτομα 

β. ΚΑΤΗΓΟΡΙΑ «Β>· χωρητικότητας από 201 μέχριΐ.000 
άτομα. 

γ. ΚΑΤΗΓΟΡΙΑ «Γ» χωρητικότητας από 1.001 άτομα και 
άνω. 

3. Το άρθρο 4 αντικαθίσταται ως εξής: 

Άρθρο 4 

Υπολογισμός αριθμού ατόμων 

1. Ο πληθυσμός κάθε αίθουσας συγκέντρωσης κοινού 
υπολογίζεται ως εξής: 

Α Χώροι με σταθερές θέσεις: 

Όπου υπάρχουν σταθερές θέσεις με ατομικά καθί¬ 
σματα ο πληθυσμός είναι ίσος με τον αριθμό των καθισμά¬ 
των. Όπου υπάρχουν συνεχή καθίσματα, όπως πάγκοι, 
κερκίδες κ.λπ., ο πληθυσμός υπολογίζεται με βάση την 
αναλογία 1 άτομο/0.45 μέτρα μήκους καθίσματος. 

Β. Χώροι χωρίς σταθερές θέσεις: 

(1) Σε πολυσύχναστους χώρους ο πληθυσμός υπολογί¬ 


ζεται με βάση την αναλογία 1 άτομο/0.65 τετραγωνικά μέ¬ 
τρα εμβαδού δαπέδου. 

(2) Σε χώρους μικρότερου συνωστισμού, όπως εστιατό¬ 
ρια, καφενεία, ζαχαροπλαστεία, λέσχες, αίθουσες συνε¬ 
δριάσεων, μουσεία, βιβλιοθήκες, μόνιμα εκθεσιακά κέ¬ 
ντρα, κέντρα διασκέδασης, μπαρ, ο πληθυσμός υπολογί¬ 
ζεται με βάση την αναλογία 1 άτομο/1.40 τετραγωνικά μέ¬ 
τρα εμβαδού δαπέδου. 

(3) Σε αίθουσες αναμονής ή χώρους όρθιων ο πληθυ¬ 
σμός υπολογίζεται με βάση την αναλογία 1 άτομο/0.35 
τετραγωνικά μέτρα εμβαδού δαπέδου. 

(4) Για αθλούμενους σε χώρους άσκησης και αθλοπαι¬ 
διών, όπως σε αγωνιστικούς χώρους γυμναστηρίων, σε αί¬ 
θουσες γυμναστικής, χορού, ο πληθυσμός υπολογίζεται 
με βάση την αναλογία 1 άτομο/5 τετραγωνικά μέτρα εμ¬ 
βαδού δαπέδου. 

(5) Για αθλούμενους σε αίθουσες δεξαμενών των κο¬ 
λυμβητηρίων ο πληθυσμός υπολογίζεται με βάση την ανα¬ 
λογία 1 άτομο/5 τετραγωνικά μέτρα επιφανεΐας νερού. 

2. Γ ια τον υπολογισμό των παραπάνω εμβαδών λαμβά- 
νονται υπόψη μόνο οι επιφάνειες δαπέδων των κυρίων χώ¬ 
ρων που προορίζονται για την εκάστοτε δραστηριότητα 
περιλαμβανόμενων και των διαδρόμων κυκλοφορίας που 
βρίσκονται μέσα σ’ αυτούς. 

3. Κατά τον υπολογισμό του πληθυσμού αιθουσών συ¬ 
γκέντρωσης κοινού πρέπει να λαμβάνονται υπόψη και τα 
εξής: 

α. Ένας χώρος συγκέντρωσης κοινού μπορεί νσ έχει μία 
αποκλειστική δραστηριότητα ή να προσφέρεται για πολ¬ 
λαπλές μη ταυτόχρονες δραστηριότητες. 

β. Ένας χώρος συγκέντρωσης κοινού μπορεί κατά τη 
λειτουργία του να έχει διαφορετικές πυκνότητες συγκέ¬ 
ντρωσης του κοινού κατά περιοχές του, ήτοι περιοχή με 
σταθερές θέσεις και περιοχή χωρίς σταθερές θέσεις. 

γ. Ένας ενιαίος χώρος μπορεί να έχει περιοχές με δια¬ 
φορετικές δραστηριότητες συγκέντρωσης κοινού ταυτό¬ 
χρονα. 

Γ ια την περίπτωση (α) ως πληθυσμός του χώρου θεω¬ 
ρείται αυτός της δυσμενέστερης δραστηριότητας, για δε 
τις περιπτώσεις (β) και (γ) πληθυσμός του χώρου θεωρεί¬ 
ται το άθροισμα των επί μέρους συναθροίσεων. 

4. Σε κάθε αίθουσα συγκέντρωσης κοινού χωρίς σταθε¬ 
ρές θέσεις αναρτάται σε εμφανές σημείο κοντά στην εί¬ 
σοδο αυτής πινακίδα, στην οποία αναγράφεται ο ανώτε¬ 
ρος επιτρεπόμενος αριθμός ατόμων. Υπεύθυνος για την 
ανάρτηση και διατήρηση της πινακίδας αυτής είναι ο εκμε¬ 
ταλλευτής της αίθουσας. 

4. Η παράγραφος 1 του άρθρου 7 αντικαθίσταται ως 
εξής: 

1. Κάθε αίθουσα συγκέντρωσης κοινού κατηγορίας «Α» 
υποχρεούται να διαθέτει δύο (2) εξόδους κινδύνου προς 
κοινόχρηστη οδό ή πόρτες προς διάδρομο ή άλλους χώ¬ 
ρους που να οδηγούν από διαφορετικές κατευθύνσεις σε 
δύο ανεξάρτητες οδούς διαφυγής. Κατ' εξαίρεση αίθου¬ 
σες συγκέντρωσης κοινού με πλυθυσμό μικρότερο των 50 
ατόμων επιτρέπεται να διαθέτουν μία {1} έξοδο, εφόσον 
δεν στεγάζονται σε ορόφους υποκείμενους των κυρίων 
εξόδων του κτιρίου. 

5. Η παρ. 2 του άρθρου 10 αντικαθίσταται ως εξής: 

2. Ολα τα κτίρια που στεγάζουν αίθουσες συγκέντρω¬ 
σης κοινού των κατηγοριών Β και Γ υποχρεούνται να τοπο¬ 
θετούν σύστημα χειροκίνητης ενεργοποίησης συναγερ- 

μού, για την έγκαιρη εκκένωση σε περίπτωση πυρκαγιάς ή 
άλλου συμβάντος. Το σύστημα χειροκίνητης ενεργοποίη¬ 
σης του κοινού θα είναι σύμφωνα με το παράρτημα Α της 
παρούσας διάταξης. 

6. Στην παρ. 2 του άρθρου 12 προστίθεται εδάφιο γ που 
έχει ως έξης: 

γ. Από την υποχρέωση των παραπάνω εδαφ. α και β 
απαλλάσσονται αίθουσες συγκέντρωσης κοινού με πλη¬ 
θυσμό μικρότερο των 50 ατόμων. 

7. Μετά το άρθρο 12 προστίθενται άρθρα 12Α και 12Β 
που έχουν ως εξής: 


ανάλογο βάρος για τον χώρο που πρόκειται να προστατεύ¬ 
σουν, τοποθετούνται σε κατάλληλες θέσεις, ώστε κανένα 
σημείο της επιφάνειας του χώρου να μην απέχει περισσό¬ 
τερο από 50 μέτρα από τον πλησιέστερο πυροσβεστήρα. 
Ο ελάχιστος αριθμός πυροσβεστήρων ανεξάρτητα από τα 
παραπάνω θα είναι δύο (2). 

γ) Στους υπαίθριους χώρους συνάθροισης κοινού με 
επιφάνεια μεγαλύτερη των 2000 τετραγωνικών μέτρων 
απαιτείται να υπάρχει χειροκίνητο σύστημα συναγερμού. 

Αρθρο 12Β 


Αρθρο12Α 

Υπαίθριοι χώροι συνάθροισης κοινού 

1. Ορισμός 

Με τον όρο «Υπαίθριος χώρος» νοείται κάθε μη στεγα¬ 
σμένος χώρος συνάθροισης κοινού, του οποίου η όλη δια¬ 
μόρφωση περιορίζει την ελεύθερη και άμεση διαφυγή του 
κοινού προς τα έξω από αυτόν ασφαλή χώρο και απαραί¬ 
τητα, όλες οι οδεύσεις διαφυγής μέχρι τις τελικές εξόδους 
δεν διέρχονται μέσα από κλειστούς χώρους. 

2. Υπολογισμός θεωρητικού πληθυσμού 

Όπου υπάρχουν σταθερές θέσεις, με ατομικά καθί¬ 
σματα ο θεωρητικός πληθυσμός είναι ίσος με τον αριθμό 
των καθισμάτων. Στους χώρους που δεν υπάρχουν σταθε¬ 
ρές θέσεις ο θεωρητικός πληθυσμός υπολογίζεται με 
βάση την αναλογία 1 ατόμου / 5 τετραγωνικά μέτρα εμβα- 
δοϋ δαπέδου. 

3. Οδεύσεις διαφυγής. Τελικές έξοδοι. 

Από κάθε σημείο υπαίθριου χώρου συνάθροισης κοινού 
πρέπει να εξασφαλίζετα η διαφυγή προς δύο τουλάχιστον 
τελικές εξόδους. Το μήκος όδευσης διαφυγής μέχρι την 
τελική έξοδο είναι απεριόριστο. Οι τελικές έξοδοι πρέπει 
κατα το δυνατόν να είναι απομακρυσμένες μεταξύ τους 
και σε τέτοια διάταξη ώστε να ελαχιστοποιείται η πιθανό¬ 
τητα να φραχθούν συγχρόνως. 

Ο αριθμός και τα ελάχιστα πλάτη των τελικών εξόδων δί¬ 
νονται στο παρακάτω πίνακα: 


ΠΛΗΘΥΣΜΟΣ 


ΕΛΑΧΙΣΤΟΙ ΑΡΙΘΜΟΣ ΕΛΑΧ. ΠΛΑΤΟΣ 
ΤΕΛΙΚΩΝ ΕΞΟΔΩΝ ΚΑΘΕ ΕΞΟΔΟΥ 
(σε μέτρα) 


Μέχρι 450 άτομα 
Από 451- 900 άτομα 

Από 901 -1800 άτομα 
Από 1801 -2700 άτομα 


2 0,90 

2 η μία 1.80 
& η άλλη 0,90 

2 1,80 

3 1,80 


Για κάθε 900 άτομα επιπλέον προστίθεται μια τουλάχι¬ 
στον έξοδος με ελάχιστο πλάτος 1,80 μέτρα. 

4. Φωτεινή Σήμανση - Φωτισμός Οδεύσεων Διαφυγής. 

Για την φωτεινή σήμανση και τον φωτισμό των οδεύ¬ 
σεων διαφυγής υπαίθριων χώρων συνάθροισης κοινού, 
ισχύουν τα αναφερόμενα στα άρθρα 8 και 9 της 3/1981 
Πυροσβεστικής Διάταξης. 

5. Κατασταλτικά μέτρα. 

α) Ολοι σι υπαίθριοι χώροι συνάθροισης κοινού υποχρε- 
ούνται να έχουν ικανό αριθμό κρουνών για την κάλυφη 
όλων των χώρων, με εύκαμπτο ελαστικό σωλήνα 19 χιλιο¬ 
στών με κατάλληλο ακροφύσιο, οι οποίοι να είναι συνδε- 
δεμένοι με το δίκτυο ύδρευσης. 

β) Φορητοί πυροσβεστήρες με κατάλληλη γόμωση και 


Ημιυπαίθριοι χώροι συνάθροισης κοινού 

1. Οι ημιυπαίθριοι χώροι συνάθροισης κοινού υπάγονται 
στις διατάξεις των κλειστών χώρων εκτός των περιπτώ¬ 
σεων που πληρούνται συγχρόνως οι παρακάτω προϋποθέ¬ 
σεις, σπάτε εφαρμόζονται οι διατάξεις του άρθρου 12Α 
«ύπαιθροι χώροι συνάθροισης κοινού». 

α. Ο χώρος πρέπει να είναι ισόγειος να μην υπάρχουν 
άλλοι υπερκείμενοι όροφοι και να μην γίνεται χρήση του 
δώματός του. Επιτρέπεται η ύπαρξη υπογείου χώρου, ο 
οποίος όταν δεν έχει λειτουργική σχέση με την κύρια 
χρήση του ισογείου χώρου, πρέπει να αποτελεί πυροδια- 
μέρισμα. 

β. Η ενιαία επιφάνεια του ημιυπαίθριου χώρου συνά¬ 
θροισης κοινού δεν πρέπει να υπερβαίνει τα 4500 τετρα¬ 
γωνικά μέτρα. Όταν η επιφάνεια υπερβαίνει τα 4500 τε¬ 
τραγωνικά μέτοα λαμβάνσνται τα απαραίτητα μέτρο ανά¬ 
λογα με τον τρόπο κατασκευής της στέγασης, ώστε να 
παραμποδίζεται η εξάπλωση της φωτιάς. 

3. Να μην εμποδίζεται η κυκλοφορία και διαφυγή του 
κοινού από την συσσώρευση καπνού. Για τον λόγο αυτό 
πρέπει: 

α) Κάθε δομικά στοιχείο της στέγης να απέχει το λιγό¬ 
τερο 3 μέτρα από το δάπεδο. 

β) Το συνολικό άνοιγμα της παράπλευρης επιφάνειας να 
είναι τουλάχιστον το 50% αυτής. Η διάταξη των ανοιγμά¬ 
των πρέπει να γίνεται έτσι ώστε να διευκολύνει κατά το 
δυνατόν την απαγωγή του καπνού. 

γ) Οπου κρίνεται απαραίτητο πρέπει να προβλέπονται 
κατάλληλα ανοίγματα στη στέγαση για την απαγωγή του 
καπνού. 

4. Στις διατάξεις του άρθρου 12Α «υπαίθριοι χώροι συ¬ 
νάθροισης κοινού» υπάγονται και οι ημιυπαίθριες κερκί¬ 
δες αρκεί να πληρούνται οι παρακάτω προϋποθέσεις: 

α) Η προϋπόθεση (3) του παρόντος άρθρου. 

β) Η όλη κατασκευή όπως να αποτελείται από άκαυστα 
υλικά. 

γ) Στις περιπτώσεις που υπάρχουν κάτω από τις κερκί¬ 
δες χώροι οι οποίοι δεν έχουν λειτουργική σχέση με την 
κύρια χρήση της όλης κατασκευής, τότε οι χώροι αυτοί 
πρέπει να αποτελούν πυροδιαμέρισμα. 

8. Οι περιπτώσεις α και γ της παρ. 1 του άρθρου 13 
όπως αντικαταστάθηκε αυτά με το άρθρο 1 της 3α/1981 
Πυροσβεστικής Διάταξης, τροποποιήθηκε και συμπληρώ¬ 
θηκε από το άρθρο 1 του 3β/1983 όμοιας, αντικαθίστα¬ 
νται και αναριθμούνται ως εξής: 

α. Διπλωματούχος Μηχανικός και τεχνολόγος Μηχανι¬ 
κός, σύμφωνα με τις ισχύουσες διατάξεις που ρυθμίζουν 
τα επαγγελματικά δικαιώματα αυτών. Οι Πυροσβεστικές 
Υπηρεσίες έχουν το δικαίωμα να ελέγχουν όπως ο υπο- 
γράφων τη μελέτη έχει αυτό το δικαίωμα. 

β. Κατ’ εξαίρεση, για αίθουσες συγκέντρωσης κοινού με 

πληθυσμό μικρότερο των πενήντα (50) ατόμων η παρα¬ 
πάνω μελέτη δύναται να αυντάσσεται και από τους ιδιο¬ 
κτήτες ή τους εκμεταλλευτές αυτών, σύμφωνα με τις υπο¬ 
δείξεις της Πυροσβεστικής Αρχής. 

9. Η παρ. 3 του άρθρου 13 όπως αυτό αντικαταστάθηκε 
με το άρθρο 1 της 3α/1981 Πυροσβεστικής Διάταξης και 
τροποποιήθηκε μεταγενέστερα με το άρθρο 1 της 3β/ 
1983 όμοιας, αντικαθίσταται ως εξής: 

3. Σε κτίριά ή τμήματα κτιρίων π ου έχουν κατασκευα- 
σθεί ή έχει εκδοθεί οικοδομική άδεια πριν από την έναρξη 
ισχύος της 3/1981 Πυροσβεστικής Διάταξης, ανεξάρτητα 
από την προγενέστερη χρήση τους, στα οποία πρόκειται 
να λειτουργήσουν αίθουσες συγκέντρωσης κοινού και εί¬ 
ναι αποδεδειγμένα αδύνατη η πλήρης συμμόρφωση προς 
ορισμένους όρους της διάταξης αυτής, η Πυροσβεστική 
Αρχή δύναται να εγκρίνει αποκλίσεις από την εφαρμογή 
αυτής, με την προϋπόθεση ότι δεν παραβλάπτεται ο βασι¬ 
κός σκοπός της πυροπροστασίας του κοινού με ανάλογη 
αύξηση των προληπτικών και κατασταλτικών μέτρων και 
μέσων πυροπροστασίας και την τοποθέτηση συστημάτων 
ανίχνευσης πυρκαγιάς και αυτόματης κατάσβεσης όταν η 
χρησιμοποιούμενη επιφάνεια είναι μεγαλύτερη από 1000 
τετραγωνικά μέτρα ή τα απασχολούμενα άτομα περισσό¬ 
τερα από 50 

10. Οι παρ. 7 και 8 του άρθρου 13 καταργούνται. 

11. Η παρ. 6 του Παραρτήματος 8 αντικαθίσταται ως 
εξής: 

6. Ελάχιστη παροχή ύδατος. 

α. Η ελάχιστη παροχή ύδατος για την κατηγορία I πρέπει 
να είναι 1200 λίτρα ανά λεπτό της ώρας γιο χρονική πε¬ 
ρίοδο τουλάχιστον 30 λεπτά. Όπου απαιτούνται περισσό¬ 
τεροι από ένας Κεντρικοί Σωλήνες Τροφοδότησης 
(Κ.Σ.Τ.) η ελάχιστη παροχή ύδατος πρέπει να είναι 750 λί¬ 
τρα ανά λεπτό για καθένα πρόσθετο Κ.Σ. Γ. Η συνολική 
παροχή ύδατος δεν απαιτείται να ξεπερνά τα 7200 λίτρα 
ανά λεπτό για χρονική περίοδο τουλάχιστον 30 λεπτά. 

Στην περίπτωση που μια πηγή τροφοδότησης τροφοδο¬ 
τεί περισσότερα του ενός κτιρίων ή πυροδιαμερισμότων, η 
συνολική παροχή ύδατος, μπορεί να ελαττωθεί σε 1200 
λίτρα ανά λεπτό για τον πρώτο Κ.Σ.Τ. και 750 λίτρα ανά 
λεπτό για καθένα πρόσθετο Κ.Σ.Τ. με βάση το κτίριο ή το 
πυροδιαμέρισμα που απαιτεί το μεγαλύτερο αριθμό Κ.Σ.Τ. 

Η παροχή ύδατος πρέπει να είναι ικανή να διατηρεί στο 
υψηλότερο σημείο λήψης καθενός Κ Σ,Τ. τελική πίεση 
4,4 ό3Γ με παροχή 1200 λίτρα ανά λεπτό στο υψηλότερο 
σημείο λήψης καθενός από τους άλλους Κ.Σ.Τ. με μεγί¬ 
στη παροχή 7200 λίτρα ανά λεπτό. 

β. Η ελάχιστη παροχή ύδατος νια την κατηγορία II πρέ¬ 
πει να είναι 380 λίτρα ανά Λεπτό για χρονική περίοδο του¬ 
λάχιστον 30 λεπτά. Η παροχή ύδατος πρέπει να είναι ικανή 
να διατηρεί πίεση 4,4 ό3Γ στο υψηλότερο σημείο λήψης 
καθενός Κ.Σ.Τ. με παροχή 380 λίτρα ανά λεπτό. 

γ. Η ελάχιστη παροχή ύδατος για την κατηγορία III πρέ¬ 
πει να είναι η ίδια με την παροχή ύδατος της κατηγορίας I. 

12. Στο παράρτημα Γ της 3/1981 Πυροσβεστικής Διά¬ 
ταξης προστίθεται παράγρ. 13 που έχει ως εξής. 

13. Οπου εγκαθίσταται αυτόματο πότισμα καταιονισμού 
ύδατος το ειδικό υδραυλικό δίκτυο των καταιονητήρων 
εφόσον εξυπηρετεί μέχρι έξι (6) κεφαλές καταιονητήρων 
για κάποιο απομονωμένο χώρο, επιτρέπεται να συνδεθεί 
απευθείας με το εσωτερικό υδραυλικό δίκτυο ύδατος του 
κτιρίου, υπό την προϋπόθεση ότι αυτό έχει τη δυνατότητα 


να παρέχει 6 λίτρα ύδατος ανά πρώτο λεπτό και ανά τε¬ 
τραγωνικό μέτρο σε ολόκληρη την επιφάνεια του προστα- 
τευόμενου χώρου και την απαιτούμενη πίεση για τη σωστή 
λειτουργία των καταιονητήρων. 

Μεταξύ του ειδικού υδραυλικού δικτύου αυτών των κα- 
ταιονητήρων και του εσωτερικού υδραυλικού δικτύου ΰδα- 
τος του κτιρίου πρέπει να παρεμβαλλεται βάννα με ασφα¬ 
λιστικό μηχανισμό που την κλειδώνει στην ανοιχτή θέση 

Από τις διατάξεις της απόφασης αυτής δεν ποοκαλεπαι 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα τ ;ς 
Κυβερνήσεως. 

Αθήνα, 31 Ιουλίου 1995 
Ο Αρχηγός 

ΑΝΤ/ΓΟΣ ΝΙΚΟΛΑΟΣ ΑΛΕΒΙΖΑΚΗΣ 
Εγκρίνεται 

Αθήνα, 10 Αυγούστσυ 1995 

ο ΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 

- ♦- 

Αριθ. Δ16γ/05/629/Γ (5) 

Διορισμός Γενικού Διευθυντού ΕΥΔΑΠ. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΕΘΝ. ΟΙΚΟΝΟΜΙΑΣ 
ΚΑΙ ΠΕΡΙ8ΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 Τις διατάξεις του άρθρου 10 του ΓΊ.Δ. 488/87 «Δομή, 
ρόλος και τρόπος διοίκησης και λειτουργίας της κοινωνι¬ 
κοποιημένης Επιχείρησης Εταιρείας Ύδρευσης και Απο¬ 
χέτευσης Πρωτεύσουσας (ΕΥΔΑΠ)» (ΦΕΚ 226 Α'). 

2. Τις διατάξεις του άρθρου 27 του Ν. 2081 /92 κοι το 
γεγονός ότι από τις διατάξεις της απόφασης αυτής προκα- 
λείται δαπάνη σε βάρος του προϋπολογισμού της ΕΥΔΑΠ 
ύψους δρχ. 3.150.000 για το οικονομικό έτος 1995 και 
7.560.000 δρχ. περίπου για καθένα από τα επόμενα οικο¬ 
νομικά έτη. Για την ανωτέρω δαπάνη έχει εγγράφει πί¬ 
στωση ύψους δρχ. 6.831.861 στο προϋπολογισμό της ΕΥ- 
ΔΑΠ οικ. έτους 1995 και στο Κ.Α 6020. 

3. Την αριθμ. Δ16γ/04/629/Γ/7.8.95 κοινή απόφαση 
των Υπουργών Εθνικής Οικονομίας, Εσωτερικών και του 
Αναπληρωτή Υπουργού ΠΕΧΩΔΕ «Διορισμός μελών και 
συγκρότηση Διοικητικού Συμβουλίου της Εταιρείας 
Ύδρευοης και Αποχέτευσης Πρωτεύσουσας (ΕΥΔΑΠ)». 

4 Την αριθ. ΥΠ 123/15.7.94 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ 550 Β'), αποφασί¬ 
ζουμε: 

Διορίζουμε τον Γεώργιο Ιωαννίδη, Πολιτικό Μηχανικό, 

Γ ενικό Διευθυντή της εταιρείας Ύδρευσης και Αποχέτευ- 
βης Πρωτεύουσας (ΕΥΔΑΠ). 

Η θητεία του ανωτέρω Διευθυντή ορίζεται τριετής και 
αρχίζει από τη δημοσίευοη της παρούσας απόφασης στην 
Εφημερίδα της Κυβερνήσεως. 

Η απόφασή μας Δ16γ/03/962/Γ/17.11.93 ανακαλεί¬ 
ται. 

Η απόφαση αυτή να δημοσιευθεί στην Εφημερίδα τπα 
Κυβερνήσεως. 

Αθήνα, 7 Αυνούστου 1995 
οι υπουργοί 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Κ. ΣΚΑΝΔΑΛΙΔΗΓ Γ. ΠΑΠΑΝΤΟΝΙΟΥ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Κ. ΓΕΙΤΟΝΑΣ 
- 4 - 

Αριθ. ΔΜΕΟ/στ/οικ/281 1/Φ 228 Φ 911 (6) 

Μέτρα περιορισμού κυκλοφορίας οχημάτων στο κέντρο 
( της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ, 
ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΔΗΜ. ΤΑΞΗΣ 

Έχοντας υπόψη; 

1. Το Π.Δ. 69/88 «Περί Οργανισμού της Κεντρικής Υπη¬ 
ρεσίας της Γ.Γ.Δ.Ε.», όπως αυτό τροποποιήθηκε με το 
Π.Δ. 34/90 «Περί Συστάσεως Γεν. Δ/νσεων», το Π.Δ. 
293/91 «Περί Συστάσεως Οργανικής Μονάδος στη 
Γ.Γ.Δ. Ε.» και το Π.Δ. 167/92 «Περί τροποποίησης του Ορ¬ 
γανισμού της Γ.Γ.Δ.Ε.». 

2. Τις διατάξεις των παραγράφων 5 και 6 του άρθρου 52 
του Κ.Ο.Κ., που κυρώθηκε με το Νόμο 2094/92 (3>ΕΚ 
18Α725.11.1992), «Περί κυρώσεως του Κώδικα Οδικής 
Κυκλοφορίας» και με σκοπό την εξυπηρέτηση του δημο¬ 
σίου συμφέροντος, το οποίο επιβάλλει την ανακούφιση 
του κυκλοφοριακά συμφορημένου κέντρου της Αθήνας. 

3. Την αρ. ΥΠ 123/15.7.94 απόφαση του Πρωθυπαυρ- 
γού «Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων 
Κωνσταντίνου Γείτονα» (ΦΕΚ 550/Β), αποφασίζουμε 

1. Στο κέντρο της Αθήνας που περικλείεται από το δα¬ 
κτύλιο που σχηματίζουν οι λεωφόροι και οδοί Αλεξάνδρας 
- Φειδιππίδου - Μιχαλακοπουλου - Σπύρου Μερκούρη - 
Βρυάξιδος - Υμηττού - Ηλ. Ηλιου - Α. Φραντζή - Λ. Συγ- 
γρού - Καλλιρρόης - Χαμοστέρνας - Πειραιώς - Ιερά 
Οδός - Κωνσταντινουπόλεως - Αχιλλέως - πλατεία Κα- 
ραίσκάκη - Καρόλου - Μάρνη - Πατησίων - Αλεξάνδρας, 
από 21 Αυγούστου 1995 έως και 31 Ιουλίου 1996 για τις 
ημέρες Δευτέρα έως Πέμπτη και για τις ώρες 07.00 έως 
20.00 και για την Παρασκευή για τις 07.00 έως 15.00, επι¬ 
τρέπεται μόνο η εκ περιτροπής κυκλοφορία των επιβατη¬ 
γών αυτοκινήτων ιδιωτικής χρήσης και των φορτηγών αυ¬ 
τοκινήτων ιδιωτικής χρήσης, με ωφέλιμο φορτίο μέχρι ένα 
(1) τόννο, με βάση το τελευταίο ψηφίο του αριθμού κυ¬ 
κλοφορίας τους, ως εξής; 

Τις άρτιες (ζυγές) ημερομηνίες κυκλοφορούν τα επιβα¬ 
τηγό αυτοκίνητα ιδιωτικής χρήσης και τα φορτηγά αυτοκί¬ 
νητα ιδιωτικής χρήσης με ωφέλιμο φορτίο μέχρι ένα (1) 
τόννο, που ο αριθμός κυκλοφορίας τους τελειώνει σε 0, 2, 

4, 6 και 8 (δηλαδή σε ζυνό αριθμό), τις περιττές (μονές) 
ημερομηνίες κυκλοφορούν τα ιδιωτικής χρήσης επιβα¬ 
τηγό και τα φορτηγά αυτοκίνητα ιδιωτικής χρήσης με ωφέ¬ 
λιμο φορτίο μέχρι ένα (1) τόννο, που ο αριθμός κυκλοφο¬ 
ρίας τους τελειώνει σε 1, 3, 5, 7 και 9 (δηλαδή σε μονό 
αριθμό). 

Στις οριακές λεωφόρους και οδούς τους δακτυλίου δεν 
ισχύουν τα παραπάνω μέτρα περιορισμού της κυκλοφορίας. 

Τα μέτρα όεν ισχυουν τις επίσημες αργίες. 


Εφόσον συντρέχουν ειδικοί λόγοι, τα μέτρα μπορούν να 
αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παραγρά¬ 
φου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 

β. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφόσον αυ¬ 
τοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξωτερι¬ 
κού και ξένων επισκεπτών της χώρας για τις πρώτες σαρά¬ 
ντα (40) ημέρες της παραμονής τους στην Ελλάδα. Επί¬ 
σης αυτοκίνητα νοικιασμένα από ξένους επισκέπτες της 
χώρας και Ελληνες μόνιμους κάτοικους του εξωτερικού, 
για το ίδιο χρονικά διάστημα. 

δ. Αυτοκίνητα γιατρών με μόνο επιβάτη τον ίδιο τον για¬ 
τρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία φέ¬ 
ρουν ειδικές κρατικές πινακίδες κυκλοφορίας, εφόσον οδη¬ 
γούνται από τους ίδιους τους ανάπηρους ή τους μεταφέ¬ 
ρουν. 

στ. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών ανα¬ 
πήρων εφ’ όσον οδηγούνται απά τους ίδιους του αναπή- 
οοιις ή τους μεταφέρουν, με την προϋπόθεση άτι ο ανά¬ 
πηρος Θα είναι εφοδιασμένος με σχετική βεβαίωση του 
Υπουργείου Υγείας, Πρόνοιας και Κοινωνικών Ασφαλί¬ 
σεων, στην οποία θα αναφέρετα» ο αριθμός κυκλοφορίας 
του αυτοκινήτου του. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ.) νεφροπαθείς ή παιδιά με πολυ- 
ομυελίτιδα) ή τυφλούς ή άτομα με ειδικές ανάγκες, εφ' 
όσον μεταφέρουν τα ανωτέρω άτομα με την προϋπόθεση 
ότι οι ασθενείς θα έχουν εφοδιαστεί με σχετική βεβαίωση 
του Υπουργείου Υγείας, Πρόνοιας και Κοινωνικών Ασφα¬ 
λίσεων, που θα αναφέρει τη διάρκεια, τη συχνότητα της 
απαιτοϋμενης θεραπείας και τον αριθμό κυκλοφορίας του 
αυτοκινήτου. Οι βεβαιώσεις θα χορηγούνται μόνο σε σο¬ 
βαρές περιπτώσεις, κατά την κρίση του Υπουργείου 
Υγείας, Πρόνοιας και Κοινωνικών Ασφαλίσεων. 

η. Οκτώ (8) αυτοκίνητα κατά ημερήσια εφημερίδα Αθή¬ 
νας και Θεσσαλονίκης, ένα (1) αυτοκίνητο για κάθε ημε¬ 
ρήσια εφημερίδα του Πειραιά και των επαρχιών, ένα (1) 
αυτοκίνητο για κάθε αθλητική εφημερίδα, τρία (3) αυτοκί¬ 
νητα των εβδομαδιαίων εφημερίδων, έξι (6) αυτοκίνητα 
των εβδομαδιαίων ειδησεογραφικών περιοδικών και δύο 
(2) αυτοκίνητα των εβδομαδιαίων ειδησεογραφικών οικο¬ 
νομικών περιοδικών, για την κάλυψη εκτάκτων αναγκών 
πληροφόρησης. 

Ειδικά για τα παραπάνω περιοδικά απαιτείται ελάχιστη 
εβδομαδιαία κυκλοφορία 5.000 τευχών, η οποία θα βεβαι¬ 
ώνεται από το αναγνωρισμένο πρακτορείο διανομής τους, 
θ. Λεωφορεία γενικά και σχολικά αυτοκίνητα, 
ι. Αυτοκίνητα μεταφοράς φαρμάκων, ή αγγειοκαρδιο- 
χειρουργικών υλικών, ή υλικών οστεοσυνθέσεως, ή ανταλ¬ 
λακτικών τεχνητών νεφρών, ή βιολογικών υγρών ασθενών, 
με νόμιμα εμφανή σήματα της επιχείρησης και εφ’ όσον 
μεταφέρουν τα πιό πάνω υλικά. 

Η παραπάνω χρήοη πρέπει να αποδεικνύεται από σχε¬ 
τική ένδειξη στην άδεια κυκλοφορίας του οχήματος, 
ια. Ένα (1) αυτοκίνητο για κάθε αεροπορική Εταιρεία. 

ιβ) Πέντε (5) αυτοκίνητα του Πρακτορείου Εφημερίδων 
Αθηναϊκού Τύπου, πέντε (5) αυτοκίνητα του Νέου Πρα¬ 
κτορείου Εφημερίδων και περιοδικών, πέντε (5) αυτοκί¬ 
νητα του Αθηναϊκού πρακτορείου Ειδήσεων και πέντε (5) 
αυτοκίνητα του Μακεδονικού Πρακτορείου Ειδήσεων. 

ιγ) Πέντε (5) αυτοκίνητα για την Εθνική Τράπεζα, τρία 
(3) αυτοκίνητα για κάθε άλλη Τράπεζα και ένα (1) αυτοκί¬ 
νητο για την Ένωση Ελληνικών Τραπεζών. 

Αποκλειστικά για την εκτέλεση χρηματαποστολών πέ¬ 
ντε (5) αυτοκίνητα για κάθε μία από τις Τράπεζες, Εθνική 
και Ελλάδος και τέσσερα (4) αυτοκίνητα για την Εμπορική 
Τράπεζα. 

ιδ. Τρία (3) αυτοκίνητα για κάθε πολιτικό κόμμα, που εκ¬ 
προσωπείται στη Βουλή ή την Ευρωβουλή. 

ιε. Τριάντα πέντε (35) αυτοκίνητα για την Ένωση Αντα¬ 
ποκριτών Ξένου Τύπου, εφ’ όσον οδηγούνται από ξένο 
ανταποκριτή. 

ιστ. Δέκα (10) αυτοκίνητα για την ΕΤ1, δέκα (10) αυτο¬ 
κίνητα για την ΕΤ2, δύο (2) αυτοκίνητα σε κάθε ραδιοφω¬ 
νικό σταθμό και πέντε (5) αυτοκίνητα σε κάθε τηλεοπτικό 
σταθμό που λειτουργεί νόμιμα και εδρεύει εντός των 
ορίων του τ. Νομού Αττικής και δέκα (10) αυτοκίνητα για 
τη Γ.Γ. Τύπου και Πληροφοριών για την κάλυψν των ανα¬ 
γκών τους. 

ιζ. Ένα (1) αυτοκίνητο για την Ένωση Ανταποκριτών του 
Ελληνικού Τύπου του Εξωτερικού. 

ιη. Ειδικά διασκευασμένα αυτοκίνητα χρηματαποστο¬ 
λών. 

ιθ. Τριάντα τέσσερα (34) αυτοκίνητα των φυσικοθερα- 
πευτών του Υποκαταστήματος ΙΚΑ Αθήνας για την εκτέ¬ 
λεση υπηρεσίας. 

Επίσης δεκαπέντε (15) αυτοκίνητα των φυσικοθερα- 
πευτών ελευθέρων επαγγελματιών, που δεν διατηρούν 
εργαστήριο, ούτε είναι υπάλληλοι νοσοκομείου ή άλλου 
ιδρύματος και προσφέρουν τις υπηρεσίες τους σε κατά¬ 
κοιτους εφ όσον επιβαίνουν μόνοι στα αυτοκίνητά τους, 
με βάση πίνακα που θα υποβάλλει στην οικεία Τροχαία το 
Δ.Σ. του Πανελληνίου Συλλόγου Φυσιοθεραπευτών. 

κ. Δύο (2) αυτοκίνητα της Γ.Σ.Ε.Ε. και ένα (1) αυτοκί¬ 
νητο του Ε.Κ.Α. 

κα. Ανά έξι (6) αυτοκίνητα για την Εθνική Ένωση Φωτο- 
ρεπόρτερς Ελλάδος, την Ένωση Νέων Ελλήνων Φωτορε- 
πόρτερς, την Ένωση Φωτοειδησεογράφων Ελλάδος και 
την Πανελλαδική Ένωση Φωτοειδησεογράφων, για επαγ¬ 
γελματικές ανάγκες των μελών της, με πίνακες που θα 
υποβάλλουν στην οικεία Τροχαία τα Δ.Σ. των Ενώσεών 
τους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που π επαγγελματική 
τους έδρα βρίσκεται μέσα ατα όρια του δακτυλίου της πα- 
ραγρ. 1 της παρούσας απόφασης, με βάση πίνακα που θα 
υποβάλλει στην οικεία Υπηρεσία Τροχαίας Κινήσεως το 
Δ.Σ. του επαγγελματικού τους σωματείου, ο οποίος θα 
ουνοδεύεται από αποδεικτικό στοιχεία της Εφορίας για 
την έδρα της κάθε επιχείρησης. 

κγ. Τα αυτοκίνητα των μελών του ιπτάμενου προσωπι¬ 
κού της Ολυμπιακής Αεροπορίας, που κατοικούν μέσα 
στα άρια του δακτυλίου της παραγρ. 1 της παρούσας, εφ’ 
όοον οδηγούνται απά τους ίδιους με την υπηρεσιακή τους 
στολή, για διαδρομές μεταξύ της κατοικίας τους και του 
αεροδρομίου του Ελληνικού. 

Στα παραπάνω αυτοκίνητα επιτρέπεται να επιβαίνουν 


και άλλα πρόσωπα, εφ’ όσον πληρούν τους όρους του 
προηγούμενου εδαφίου, 

Η Ολυμπιακή Αεροπορία θα υποβάλλει στην οικεία Υπη¬ 
ρεσία Τροχαίας Κινήσεως ονομαστική κατάσταση ταυ 
προσωπικού, που δικαιούται να εξαιρεθεί από τα περιορι¬ 
στικά μέτρα της παρούσας, με τις αντίστοιχες διευθύνσεις 
κατοικίας και τους αντίστοιχους αριθμούς κυκλοφορίας 
των αυτοκινήτων, ώστε να τους χορηγηθούν τα ειδικά ση¬ 
μειώματα της παραγράφου 3 της παρούσας. 

κδ. Τα αυτοκίνητα των επαγγελματικών μελών των σω¬ 
ματείων συντηρητών καυστήρων, εφ’ όσον πραγματοποί¬ 
ησαν ειδόσημα από το επάγγελμά τους αυτό, δηλωμένο 
στην Εφορία κατά το προηγούμενο έτος και κινούνται για 
επαγγελματικούς λόγους. 

κε. Τα αυτοκίνητα των νε ενεργεία δικαστικών, των 
οποίων η έδρα της εργασίας τους ή η κατοικία τους ευρί- 
σκεται εντός των ορίων του δακτυλίου, και εφ' όσον οδη¬ 
γούνται από τους ίδιους. 

κστ. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφ όσον οι 
κάτοχοί τους εφοδιαστούν με ειδική κάρτα από το Δήμο 
Αθηνώνων, για τις ώρες από 07.00 - 08.00 και μόνο για 
την επιστροφή τους στον τόπο κατοικίας τους. 

Τα αυτοκίνητα αυτά για την έξοδό τους από το δακτύλιο 
και την είσοδό τους σ’ αυτόν θα κινούνται μόνο μέσα σε 
προκαθορισμένη ζώνη του δακτυλίου, αναλόγως του τό¬ 
που κατοικίας του κατόχου, χρησιμοποιώντας τη συντομό¬ 
τερη διαδρομή από και προς την κατοικία του ιδιοκτήτη. 

Οι ζώνες αυτές είναι οι εξής: 

Α Ζώνη Η περιοχή που περικλείεται από τις λεωφόρους 
και οδούς: 

Λ Αλεξάνδρας - Μιχαλακοπούλου - Σπ. Μερκούρη - Ρι- 
ζάρη - Βασ. Σοφίας - Γεωργίου Α' - Σταδίου - Αιόλου - 
28ης Οκτωβρίου - Λ. Αλεξάνδρας. 

Β Ζώνη Η περιοχή που περικλείεται από τις λεωφόρους 
και οδούς: 

28ης Οκτωβρίου - Αιόλου - Σταδίου - Ερμου - Πει¬ 
ραιώς - (ερά Οδός - Λ. Κωνσταντινουπόλεως - Αχιλλέως 
- πλ. Καραϊσκάκη - θ. Δεληγιάννη - Μεταξά - Ηπείρου - 
28ης Οκτωβρίου. 

Γ Ζώνη Η περιοχή που περικλείεται από τις λεωφόρους 
και οδούς: 

Ερμού - πλατεία Συντάγματος - Λ. Αμαλίας - Λ. Συγ- 
γρού - Καλλιρρόης - Παναγή Τσαλδάρη ~ Χαμοστέρνας - 
Πειραιώς - Ερμού. 

Δ Ζώνη: Η περιοχή που περικλείεται από τις λεωφόρους 
και οδούς: 

Βασ. Σοφίας - Ριζάρη - Σπ. Μερκούρη - Υμηττού - Η. 
Ηλιού - Αμβροσίου Φραντζή - Καλλιρρόης - Συγγρού - Λ. 
Αμαλίας - Βαο. Σοφίας. 

Οι ειδικές κάρτες αναγράφουν το ονοματεπώνυμο του 
κατόχου τη διεύθυνση κατοικίας αυτού και τον αριθμό κυ¬ 
κλοφορίας του αυτοκινήτου, φέρουν δε χρώμα που αντι¬ 
στοιχεί στη συγκεκριμένη ζώνη κυκλοφορίας. 

κζ. Είκοσι πέντε (25) Ι.Χ. αυτοκίνητα που χρησιμοποιεί η 
«ΑΤΤΙΚΟ ΜΕΤΡΟ» Α.Ε. για την επίβλεψη των έργων του 
ΜΕΤΡΟ, καθώς και είκοσι πέντε (25) Ι.Χ. αυτοκίνητα της 
αναδόχου Κ/Ξ «ΟΛΥΜΠΙΑΚΟ ΜΕΤΡΟ». 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή της 
παραγρ. 4 του εβδόμου άρθρου του Ν. 1955/91. 
κη. Δώδεκα (12) Ι.Χ. αυτοκίνητα που χρησιμοποιούν οι 

Υπηρεσίες ΔΜΕΟ, ΔΚΕΟ, Δθ, ΔΚΕΣΟ της Γ.Γ.Δ Ε. του 
ΥΠΕΧΩΔΕ (τρία (3) της ΔΜΕΟ, πέντε (5) της ΔΚΕΟ, δύο 
(2) της ΔΚΕΣΟ και δύο (2} της Δ9), καθώς και τρία (3) της 
ΣΗΜΕΝΣ Α.Ε. γιατην κάλυψη των επειγουσών αναγκών 
ρυθμίσεων κυκλοφορίας, φωτεινών σηματοδοτήσεων και 
άμεσων επεμβάσεων σε θέματα οδικής ασφάλειας που 
προκύπτουν από την κατασκευή του ΜΕΤΡΟ. 

3. Τα αυτοκίνητα που αναφέρονται ατις περιπτώσεις η, 
ια, ιβ, ιγ, ιδ, ιε, ιστ, ιζ, ιη, ιθ, κ, κα. κβ, κγ, κδ. κε, κζ, και κη 
της προηγούμενης παραγράφου επιτρέπεται να κυκλοφο¬ 
ρούν μόνο εφ' όσον έχουν εφοδιαστεί με το ειδικό σημεί¬ 
ωμα από τη Δ/νση Τροχαίας Αττικής. 

Το σημείωμα αυτό χορηγείται μετά από αίτηση των εν¬ 
διαφερομένων προς την οικεία Υπηρεσία Τροχαίας Κινή- 
σεως και αναφέρει τον αριθμό κυκλοφορίας του αυτοκινή¬ 
του, που εξαιρείται από τα περιοριστικά μέτρα της απόφα¬ 
σης αυτής, καθώς και την ημερομηνία λήξης. 

4. Τα φορτηγά αυτοκίνητα ωφέλιμου φορτίου άνω του 
ενός (1) τόννου δεν υπόκεινται στα περιοριστικά μέτρα και 
κυκλοφορούν ελεύθερα μέσα στο δακτύλιο, με τους πε¬ 
ριορισμούς της «ΜΠΛΕ ΖΩΝΗΣ», όπως αυτοί καθορίζο¬ 
νται με σχετική απόφαση της οικείας Υπηρεσίας Τροχσίας 
Κινήσεως. 

5. Τα φορτηγά αυτοκίνητα ιδιωτικής χρήσης ωφέλιμου 
φορτίου ενός (1) τόννου και κάτω υπόκεινται στα περιορι¬ 
στικά μέτρα της απόφασης αυτής με τις εξής εξαιρέσεις: 

α. Κυκλοφορούν χωρίς κανένα περιορισμό, εφ’ όσον 
μεταφέρουν τρόφιμα ή ποτά, είδη για νοσοκομεία ή κά¬ 
νουν διανομή τύπου. 

β. Κυκλοφορούν ελεύθερα από 14.30 μέχρι 17.00, εφ’ 
όσον διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται ένα (1) αυτοκίνητο της Εταιρείας «ΑΚ 
ΕΛΛΑΣ», για όσο διάστημα αυτή έχει σύμβαση συντήρη¬ 
σης με τον ΟΤΕ των τηλεφωνικών θαλάμων στην περιοχή 
ισχύος των περιοριστικών μέτρων και πέντε (5) αυτοκίνητα 
της Εταιρείας «ΣΗΜΕΝΣ Α.Ε.» για όσο διάστημα αυτή έχει 
σύμβαση συντήρησης του συστήματος σηματοδότησης 
της περιοχής ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφ’ όσον έχουν εφοδιαστεί με ειδικό σημείωμα 


από την οικεία Υπηρεσία Τρσχαίας Κινήσεως που χορηγεί¬ 
ται σύμφωνα με τη διαδικασία της παραγράφου 3 της από¬ 
φασης αυτής. 

6. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 5 του άρθρου 52 του 
Κ.Ο.Κ. (Ν. 2094/92). 

Οι Ιδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική απδ την επιτρε¬ 
πόμενη ή οε ώρες άλλες από τις προβλεπόμενες για τις 
ζώνες αυτές, από την παρούσα. 

7. Συστήνεται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - Χωρο¬ 
ταξίας και Δημοσίων Έργων, και Μεταφορών - Επικοινω¬ 
νιών, που θα εξετάζει και θα εισηγείται για θέματα που 
αφορούν στα μέτρα περιορισμού κυκλοφορίας οχημάτων 
στο κέντρο της Αθήνας. 

8. Με απόφαση του Υπουργού ΠΕΧΩΔΕ και μετά από 
εισήγηση της παραπάνω Τριμελούς Επιτροπής για λόγους 
κατασκευής του ΜΕΤΡΟ, είναι δυνατόν να τροποποιού¬ 
νται προσωρινά τα όρια του δακτυλίου περιοριστικών μέ¬ 
τρων. 

9. Με απόφαση του Υπουργού ΠΕΧΩΔΕ και μετά από 
εισήγηση της Τριμελούς Επιτροπής είναι δυνατόν να τρο¬ 
ποποιείται η διάρκεια εφαρμογής των περιοριστικών μέ¬ 
τρων του δακτυλίου. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1995 

